**Rendkívüli települési támogatás**

A képviselő-testület rendkívüli települési támogatást nyújt,

a) átmenetileg létfenntartását veszélyeztető rendkívüli élethelyzetbe került személy vagy család kiadásainak mérséklésére, a családjában az egy főre számított havi jövedelem szociális vetítési alap összegének 200 %-át, egyedül élő esetén annak 250 %-át nem éri el és megfelel az alábbi feltételek valamelyikének:

* egy hónapot meghaladó táppénzes állomány miatt jelentős jövedelem-kiesése következett be,
* sérelmére elkövetett bűncselekmény miatt anyagi kára keletkezett,
* rendszeres pénzellátás megszűnését követően ellátatlanná vált.

b) kérelmező családjában diagnosztizált súlyos, gyógyíthatatlan betegségben szenvedő családtag van, vagy a tragikus haláleset következett be (kérelmező családjában az egy főre számított havi jövedelem szociális vetítési alap összegének 450 %-át, egyedül élő esetén annak 500 %-át nem haladja meg),

c) gyógyszer, gyógyászati eszköz kiadás mérséklésére (ha a kérelmező családjában az egy főre számított havi jövedelem szociális vetítési alap összegének 250 %-át, egyedül élő esetén a 300 %-át nem haladja meg ),

d) gyermek és fiatal felnőtt rászorultságára tekintettel, ha a gyermek vagy fiatal felnőtt családjában az egy főre eső havi jövedelem összege nem haladja meg szociális vetítési alap összegének 180 %-át, gyermekét egyedül nevelő szülő esetén szociális vetítési alap összegének 200 %-át, és a támogatást indokolja

* a válsághelyzetben lévő várandó anya gyermekének megtartása, iskoláztatása, a gyermek fogadásának előkészítése,
* a nevelésbe vett gyermek családjával való kapcsolattartáshoz kapcsolódó kiadások,
* a gyermek családba való visszakerülésének elősegítéséhez kapcsolódó kiadások,
* a súlyos, vagy hosszantartó betegségben szenvedő, tartósan beteg, vagy súlyosan fogyatékos gyermek neveléséhez kapcsolódó kiadások,
* egyik vagy mindkét szülő elvesztése, vagy álláskeresővé válása miatt átmenetileg nehéz anyagi körülmények között él,
* beiskolázása olyan jelentős kiadással jár, melyet a szülő nem tud biztosítani,
* a gyermek hátrányos helyzete miatt anyagi segítségre szorul.

e) elemi kár miatt a személy vagy család létfenntartása átmenetileg lehetetlenné vagy veszélyeztetetté vált, ha kérelmező családjában az egy főre számított havi jövedelem szociális vetítési alap összegének 450 %-át, egyedül élő esetén annak 500 %-át nem haladja meg. Elemi kár kizárólag életvitelszerűen lakott ingatlant érintő tűz, elemi csapás, így különösen jégeső, árvíz, belvíz, fagy, hó, szél, vihar, villámcsapás, földrengés okozta kár. A képviselő-testület az elemi kár tényét és mértékét a Katasztrófavédelmi hatóság által kiállított hivatalos okirat (jegyzőkönyv) alapján állapítja meg.

A települési támogatás megállapítható:

a) készpénz,

b) a jogosult költségeinek átvállalásával utalás,

c) Önkormányzati Konyhán előállított meleg ebéd,

d) Start közmunkaprogram által megtermelt termény,

e) tüzelőanyag,

f) élelmiszercsomag,

g) tanszercsomag,

formájában.

(2) A készpénzben megállapított települési támogatást a jogosult a határozat jogerőre emelkedését követően a Hivatal házipénztárában veheti fel.

**Hogyan igényelheti a támogatást?**

Az igényléshez az alább elérhető kérelmet kell kitölteni, amit a Gávavencsellői Közös Önkormányzati Hivatal Szociális Irodájában személyesen is átvehet.

A kérelmet és az igazolásokat személyesen vagy meghatalmazott útján a Gávavencsellői Közös Önkormányzati Hivatal Szociális Irodájában lehet leadni, illetve beküldheti postai küldeményként is.

A kitöltött kérelem mellé az alábbi dokumentumokat kell csatolni:

* a személyazonosságot és a lakcímet igazoló dokumentumok
* a család tagjainak jövedelemigazolása
* kérelme tartalmát megalapozó dokumentumok

**Csatolandó dokumentumok, igazolások listája**

1. A személyazonosságot és a lakcímet igazoló dokumentumok:
   * a kérelmező személyazonosító igazolványa és lakcímkártyája,
2. A család tagjainak jövedelemigazolása:
   * munkaviszony esetén: a kérelem benyújtását megelőző hónapban kapott nettó jövedelemről szóló igazolás a munkáltató által kiállítva,
   * megállapított rendszeres pénzbeli ellátás folyósítása esetén a vonatkozó megállapító határozat (álláskeresési támogatás, Nyes, ápolási díj, aktív korúak ellátása, időskorúak ellátása),
   * a Nyugdíjfolyósító Igazgatóság tárgyévre kiállított, vagy 30 napnál nem régebbi igazolása a nyugdíjszerű ellátás havi összegéről,
   * alkalmi munkára vonatkozó nyilatkozat kitöltve és aláírásával igazolva,
   * vállalkozásból származó jövedelem esetén: a kérelem benyújtását megelőző 12 hónap alatt szerzett jövedelemről szóló, a Nemzeti adó- és Vámhivatal által kiállított igazolás,
   * tartásdíjra vonatkozó nyilatkozat nyomtatványon kitöltve és aláírásával igazolva,
   * a 18. életévet betöltött, önálló jövedelemmel nem rendelkező, nappali oktatás munkarendje szerint vagy felsőoktatási intézmény nappali tagozatán tanulmányokat folytató személy érvényesítő matricával ellátott diákigazolvány másolata,
   * 30 napnál nem régebbi igazolás az ösztöndíj összegére vonatkozóan

**Kinek a jövedelmét vesszük figyelembe a támogatás megállapítása során?**

A támogatás megállapításakor minden lakásban ténylegesen együtt lakó közeli hozzátartozó jövedelmét vesszük figyelembe, rájuk vonatkozóan kell nyilatkozni a jövedelem összegéről.

Közeli hozzátartozónak számít:

* a házastárs vagy élettárs,
* a 20 évesnél fiatalabb, önálló keresettel nem rendelkező gyermek;
* a 23 évesnél fiatalabb, önálló keresettel nem rendelkező, nappali oktatás munkarendje szerint tanulmányokat folytató gyermek;
* a 25 évesnél fiatalabb, önálló keresettel nem rendelkező, felsőoktatási intézmény nappali tagozatán tanulmányokat folytató gyermek
* korhatárra való tekintet nélkül a tartósan beteg, illetve fogyatékos gyermek